У канцы размовы Валерый Уладзіміравіч выказаў павагу да іншых аўтараў, якія працавалі і выдавалі падручнікі па геаметрыі, бо, працуючы над сваім вучэбным дапаможнікам, ён, безумоўна, апіраўся на іх вопыт. У ролі аднаго з рэцэнзентаў вучэбнага дапаможніка выступіў вядомы многім кандыдат фізіка-матэматычных навук, дацэнт, настаўнік матэматыкі Леанід Іванавіч Лаўрыновіч, які таксама вельмі дапамог сваімі парадамі. У выніку ў Валерыя Уладзіміравіча атрымаўся зручны, лёгкі і хуткі падручнік. Сам аўтар называе сваю геаметрыю для 7 класа падручнікам для ўсіх, які рабіўся як для вучня і настаўніка, так і для бацькоў, якія сёння таксама актыўныя ўдзельнікі адукацыйнага працэсу. Гэты падручнік з вялікім патэнцыялам: ён здольны навучыць вучня сам. А настаўнік можа быць аператарам, дырыжорам ці аранжыроўшчыкам.